# Атон

### от Уикипедия, свободната енциклопедия

  За египетското божество със същото име, вижте Атон (бог)

Знаме на Атонската монашеска република - Света гора
Света гора на картата на Гърция

Атон или Света гора е планински полуостров в Гръцка Македония , Северна Гърция. Той е автономна монашеска общност под гръцки суверенитет и седалище на 20 православни манастира. Духовно е подчинена директно на Цариградската патриаршия в Истанбул. Обитаването на полуострова е разрешено само на монасите и общото население е около 1400 души.

## [редактиране] Легенда

Според една старо предание Св.Богородица заедно със Свети Йоан тръгнали на път за Йопа в Кипър, за да посетят Свети Лазар. Изведнъж лодката се олюляла, изгубила курса си и се озовала на тогавашния все още езически Атон. Поради бурното море лодката се разбила близо до днешния манастир Ивирон. Божията Майка изплувала на брега и се въодушевила от дивната красота на планината, благословила я и замолила Сина си да превърне това място в нейна градина. Изведнъж зачула глас: "Нека това място да бъде твое наследство и твоя градина, рай и небе и спасение за онези, които търсят спасение". От тогава планината е посветена на Света Богородица като нейна градина, в която не се позволява присъствието на други жени освен Божията Майка.

## [редактиране] История

Изглед към Зографския манастир
Президентът Първанов на посещение в българската светогорска обител
Изглед към Манастира Дохияр

Света гора се е оформя като манастирска общност през 963 година, когато монаха Атанасий основава манастира Великата Лавра, който и днес е най-големият от всички 20 манастира на Атонската Света гора. Манастирът се е ползвал с покровителството на византийските василевси, което допринася за бързото му разрастване и увеличение на неговото богатсво и имане. По времето на Четвъртия кръстоносен поход 13 век Света гора има нови католически господари, които насилствено принуждават светогорските монаси да приемат покровителството на папа Инокентий III. Това продължило до възстановяването на Византийската империя. През 14 век каталунски наемници ограбват атонските манастири.

Когато през 15 век пада Византийската империя, Света гора се намира под ислямското владичество на Османската империя. Османците нанасят тежки удари и грабежи над манастирите, но по-късно ги оставят на мира. Броят на монасите и богатсвтото на манастирите намаляват драстично през следващите векове. Все пак те успяват да оцелеят до началото на 19 век, когато манастирите започват да се посещават все по-често от поклонници и да приемат нови монаси от православните страни като Русия, България, Румъния и Сърбия. Всяка от тези страни изпраща щедри дарения за светогорските манастири и има по една "своя обител". Така до 1912, когато България има два свои манастира на Атон - Зографския и Хилендарския манастир. През същата 1912 година, по време на Балканската война, турците са изгонени и след кратък дипломатически спор между Гърция и Русия за суверенитета на монашеския полуостров, който формално става част от гръцката държава след Втора световна война.

Според гръцката конституция [1] Атонската планина (Света гора) е самостоятелна административно-политическа единица, която има 20 манастрира с правото на самоуправление, което се извършва от "Светата общност", управляваща автономията). Главен град и административни център е Карея, която е седалище на губернатора като представител на гръцката власт. Духовно, Света гора е под директната юрисдикция на васеленския патриарх в Цариград. Наред с манастирите има 12 скита, малки монашески общности. Има и много усамотени монашески килии на целия полуостров. Всички лица живеещи на Атонската Света гора стават гръцки граждани без никакви формалности, след като приемат монашеството. Всеки поклонник от мъжки пол би могъл да посети Света гора, но едва след като получи специално позволение.

Посещението на жени в Света гора е забранено с императорска вула през 1060 година. Дори и животни от женски пол не могат да се донасят в монашеската република с изключение на котки и кокошки, които снасят яцата, необходими за направата на бои, използвани в зографисването на икони. Във връзка с това е интересно да се спомене, че по времето на гръцката гражданска война, Атон е убежище за много бежанци, между които е имало жени и девойки.[2]

Дори и в днешно време манастирите на Света гора са трудно достъпни и поради това често пострадват от големи и опустошителни пожари. Най-пресният случай е от март 2004 година, когато избухва пожар в сръбския манастир Хилендар. Поради същата тази недостъпност загиват патриарсите Александър и Петър VІІ заедно със 16 души на разбилия се хеликоптер в Егейско море, близо да Света гора.

## [редактиране] Езици

Гръцкият език се използва за обща употреба както и във всичките гръцки мманастири. В някои манастири обаче се говори и на други езици: в манастира Свети Пантелеймон руски (35 монаси), в Хилендар сръбски (46), Зограф български (15), а в скита Продромос и Лаку румънски (64). Днес много от атонските монаси говорят и английски.

## [редактиране] Двадесет манастира със самоуправление

В Света гора се намират 20 манастира, техният брой е фиксиран и са подредени в стриктна йерархия (брой монаси в скоби):

1. Манастир Велика Лавра (64)
2. Манастир Ватопед (163)
3. Манастир Ивирон (71)
4. Хилендарски манастир, сръбски (92)
5. Манастир Дионисият (71)
6. Манастир Кутлумуш (86)
7. Манастир Пантократор (25)
8. Манастир Ксиропотам (25)
9. Зографски манастир, български (48)
10. Манастир Дохияр (3)
11. Манастир Каракал (60)
12. Манастир Филотей (57)
13. Манастир Св. Петър (94)
14. Манастир Св. Павел (112)
15. Манастир Ставроникита (42)
16. Манастир Ксенофонт (123)
17. Манастир Григорият (107)
18. Манастир Есфигмен (121)
19. Манастир Пантелеймон, руски (88)
20. Манастир Констамонит (44)

Общомедия разполага с
мултимедийно съдържание за Атон
п • б • р
Манастири в Света гора

Велика Лавра • Ватопед • Ивирон • Хилендар • Дионисият • Кутлумуш • Пантократор • Ксиропотам • Зограф • Дохияр • Каракал • Филотей • Свети Петър • Свети Павел • Ставроникита • Ксенофонт • Григорият • Есфигмен • Свети Пантелеймон • Констамонит |

Обекти от световното наследство в Гърция

Акропол, Атина | Атон | Храм на Аполон Епикур в Баса | Вергина | Делос | Делфи | Епидавър | Метеора | Микена | Мистрас | Олимпия | Патмос | Родос | Самос | Солун | Хиос

| Области и номи в Гръцка Македония |
Западна Македония | Централна Македония | Източна Македония

1. Костур
2. Лерин
3. Кожани
4. Гревена

5. Пела
6. Иматия
7. Пиерия
8. Кукуш
9. Солун
10. Халкидики (Атон )
11. Сяр

(само 2 нома са в Македония)

12. Драма
13. Кавала

| В портала Македония можете да намерите още много статии, свързани с историко-географската област

Взето от „http://bg.wikipedia.org../../../%D0%B0/%D1%82/%D0%BE/%D0%90%D1%82%D0%BE%D0%BD.html“.

Категории: Обекти на световното наследство в Гърция | Гърция | Македония | Православие

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Česky
- Deutsch
- Ελληνικά
- English
- Esperanto
- Español
- Suomi
- Français
- Galego
- Hrvatski
- Magyar
- Ido
- Italiano
- 日本語
- ქართული
- 한국어
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Slovenčina
- Српски / Srpski
- Svenska
- Українська
- Vèneto
- Tiếng Việt
- 中文